Alla lihthanke piirmäära jääv hange „Sülearvutite üürimine Saue vallavalitsusele“

**VÄIKEHANKE ALUSDOKUMENT**

Hankija/töö tellija: Saue Vallavalitsus

Hankija kontaktisik: e-teenuste arendusjuht Kätlin Nõgols

Lisainfo kontaktandmed: katlin@sauevald.ee, 51974757

1. **Hanke objekti kirjeldus**
	1. Väikehange korraldatakse ja hankeleping sõlmitakse tehnilise kirjelduse punktis 5.2 toodud tingimustele vastavate sülearvutite (edaspidi nimetatud ka kui "asjad") üürimiseks koos lisaseadmetega ja asja kasutamiseks vajaliku tarkvara kasutusõiguse (litsentsi) saamiseks.
	2. Asjade üürimisega seotud lisateenused on:
		1. Asjade kohaletoomine hankija määratud asukohta;
		2. Asjade garantii.
2. **Hanke maht**
	1. Hankija soovib üürida 48 (neljakümne kaheksaks) kuuks **30** punktis 5.2 kirjeldatud tingimustele vastavat sülearvutit koos kasutamiseks vajaliku tarkvaraga.
3. **Üür**
	1. Kõik 30 sülearvutit võetakse üürile selliselt, et üüri tasutakse seadme kohta fikseeritud kuutasu põhiselt.
	2. Üür peab sisaldama lisaks hangitavate sülearvutite (koos tarkvara litsentsidega) kasutamise tasule ka käesolevas alusdokumendis ja hankelepingu projektis sisalduvate pakkuja kohustusteks olevate tegevuste ja teenuste maksumust (sh seadmete tarnimine, tehnilises kirjelduses määratud ulatuses tugi ja hooldus, garantii, jne).
	3. Üüriperioodi kestus on 48 (nelikümmend kaheksa) kuud alates asjade vastuvõtuakti allkirjastamisest.
	4. Üürimakseid tasutakse üks kord kuus.
	5. Hankelepingu sõlmimisel eraldi sissemakset ei tehta ja lepingutasu ei maksta. Hankija ei tee ettemaksu.
4. **Üldised tingimused**
	1. Iga viidet, mille hankija teeb käesolevas dokumendis mõnele tehnilisele kirjelduse vastavuse kriteeriumile, tuleb lugeda selliselt, et see on täiendatud märkega „või sellega samaväärne“.
	2. Iga viidet, mille hankija teeb käesolevas dokumendis ostuallikale, protsessile, kaubamärgile, patendile, tüübile, päritolule või tootmisviisile, tuleb lugeda selliselt, et see on täiendatud märkega „või sellega samaväärne“.
	3. Iga asi kui ka selle juurde kuuluv lisaseade ja -komponent peab olema uus ehk eelnevalt kasutamata ja töötama tootja poolt ettenähtud viisil. Käesolevas punktis ei käsitleta asjana tarkvara, selle litsentsi või muid õigusi.
	4. Kõik asjad peavad olema üks-ühele identsed teiste samasuguste asjadega st, et samasuguste asjade komponendid ja samasugused asjad tervikuna peavad olema läbivalt toodetud sama tootja poolt ja neile peab olema omistatud sama tootekood (ingl. k. part number).
	5. Iga asi tuleb pakkuda selliselt, et oleks tagatud asja tootjapoolne garantii 48 kuud.
	6. Iga sülearvuti juurde kuuluvad lahutamatult vastavalt märgitud lisaseadmed ja tarkvara (koos litsentsiga).
	7. Lisakomponendid ja tarkvara peavad olema sülearvutisse paigaldatud enne nimetatud seadmete hankijale üleandmist. Paigaldatud tarkvara ei pea olema seadistatud hankija erinõuetele vastavalt.
	8. Kõik sülearvutid peavad olema toodetud sama tootja (ettevõtte) poolt. Sülearvuti juurde kuuluv tarkvara võib olla toodetud muu tootja poolt.
	9. Sülearvutid ning nende juurde kuuluvad lisaseadmed ja lisakomponendid peavad olema komplekteeritud sama pakkuja poolt.
	10. Hankijal peab olema pakkumiste avamisest alates võimalik kontrollida tootja poolselt avalikult ja anonüümselt ligipääsetavalt veebilehelt pakutava sülearvuti mudeli kirjeldust.
	11. Koos pakkumusega tuleb esitada kõikide pakutavate sülearvutite täielik tootja spetsifikatsioon. Tootja spetsifikatsiooni all käsitleb hankija tootja poolset tooteinfot pakutava toote osas.
	12. Sülearvuti riistvaralist funktsionaalsust peab saama keelata üksikkomponentide kaupa ilma, et see mõjutaks teiste komponentide tööd.
	13. Iga sülearvuti peab täielikult ühilduma tarkvaraga Microsoft Windows 11 Professional.
	14. Pakkumuses peab olema ära toodud sülearvuti nimetus (vähemalt tootenimetus ja mudel) ning sülearvuti peab olema pakkumise esitamise ajal tootja ametlikus avalikus toodete nimekirjas.
5. **Tehnilised tingimused**
	1. Tingimused sülearvuti ühilduvusele

|  |
| --- |
| Tingimuse kirjeldus |
| Iga pakkumuses märgitud sülearvuti peab olema „CE marking“ sertifitseeritud. |

* 1. Tehnilised tingimused sülearvutile

|  |  |
| --- | --- |
| **Nimetus** | **Tingimuse kirjeldus** |
| Ekraan | * Diagonaaliga 14“;
* Matt ekraani pind;
* LED taustvalgustusega;
* resolutsiooniga vähemalt 1920x1080 pikslit FHD.
 |
| Protsessor/CPU | * x86 ühilduv;
* 64bit tuum;
* riistvaraline virtualiseerimise tugi;
* Taktsagedus minimaalselt 1300 Mhz;
* vähemalt 3200 MT/s DDR4 andmeedastus kiirus;
* vähemalt 10 tuuma;
* vähemalt 12 MB L3 cache:
* „PassMark Performance Test“ tulemus minimaalselt 16 000 punkti vastavalt http://cpubenchmark.net veebilehel paiknevale infole.

**Pakkumuses näidata ära kasutatav protsessori mudel.** |
| Videokaart/GPU | * integreeritud (võib olla muutmälu osa või eraldi mälu)
* digitaalvideo (HDMI) väljund
* peab toetama samaaegset digitaalset pildiedastust vähemalt kahele kuvarile resolutsioonis 1920x1080 pikslit;
* kahe kuvari samaaegsel kasutamisel peab olema võimalik laiendatud töölaua (ingl. k. extended desktop) kasutamine;
* USB-C peab olema Displayport võimekusega;
* vähemalt DirectX 12.1 ja OpenGL 4.6 tugi;
 |
| Muutmälu/RAM | * Vähemalt 16GB DDR4;
 |
| Püsimälu/SSD | * S.M.A.R.T. funktsionaalsus;
* M.2 PCle NVMe SSD;
* Vähemalt 250GB.
 |
| Emaplaat | * Vähemalt TPM v2.0;
 |
| BIOS/UEFI | * optimaalselt eelseadistatud vastavalt mudeli tehnilistele parameetritele;
* seadistuste salvestamise ja edasi kopeerimise võimalus;
* vähemalt kaheastmeline paroolide süsteem („administraator/user“);
* BIOS/UEFI peab võimaldama parooliga välistada arvuti kasutamise;
* peab olema mehaaniline lüliti või klaviatuuri kombinatsioon kõigi raadioühenduste välja lülitamiseks;
* Võimaldab kohtvõrgu ühendamisel raudvaraliselt mobiilsidevõrgu (LTE) väljalülitamist;
* Võimaldab kohtvõrgu ühendamisel raudvaraliselt raadiovõrgu (WiFi) liidese väljalülistamist;
 |
| Helikaart | integreeritud |
| Kõlarid  | integreeritud |
| Mikrofon | integreeritud |
| Veebikaamera | * Ekraani küljes peab olema integreeritud veebikaamera
* Veebikaamerat peab saama BIOS’est välja lülitada
 |
| Võrgukaart/LAN | * integreeritud
* 10/100/1000 Mb/s PXE Preboot
* WoL (Wake on LAN) tugi
* RJ45
 |
| Võrgukaart/Wifi | * Integreeritud
* Vähemalt 802.11ax ehk WiFi 6
* WPA2 Enterprise autentimise tugi
 |
| Bluetooth | integreeritud 5.2 |
| USB liidesed | * Vähemalt 2tk vaba USB-3.2 pesa (arvuti laadimispesa ei lähe arvesse)
* Kõiki liideseid peab olema võimalik deaktiveerida nii BIOS-e kaudu individuaalselt kui ka tarkvaraliselt
* Liidesed ei tohi olla arvuti korpusest eemale ulatuvad
* Vähemalt 2tk vaba USB-C liidest, peab toetama:
	+ sülearvuti laadimist, andmete edastamist, videosignaali edastamist lisana soetatavasse USB-C monitori ja monitori USB-hubina kasutamist.
 |
| Muud liidesed | * RJ-45 (LAN);
* 3,5’’ kõrvaklappide väljundliides ja välise mikrofoni sisendliides (võivad olla ka koos ühes liideses);
* HDMI liides;
* Liidesed ei tohi olla arvuti korpusest eemale ulatuvad;
 |
| Kiipkaardi lugeja | * Sülearvuti **korpusesse integreeritud kiipkaardi lugeja**, mis võimaldab Eesti Vabariigi ID-kaardi ja selle kasutamiseks loodud tarkvarade täies ulatuses kasutamist:
* Kiipkaardi lugeja või selle osa ei tohi olla arvuti korpusest eemaleulatuv (kiipkaardi lugeja peab asuma täielikult arvuti korpuses);
 |
| Osutusliides | Puuteplaat (Touchpad või Forcepad) koos kahe hiirenupuga ja/või mitmikpuuteplaat |
| Klaviatuur | * Eesti paigutusega ning klahve märgistustega: „<“, „>“ ja „windows klahvi “ sisaldav klaviatuur;
* kleebiste kasutamine Eesti paigutuse saavutamiseks ei ole lubatud;
* klaviatuur peab olema tolmu- ja pritsmekindel;
* integreeritud klahvide altvalgustus;
 |
| Korpus  | * ekraani ja korpuse vahelised kinnitused peavad olema valmistatud metallist ning kinnituma korpust tugevdava metallraami külge;
* peab olema mehaaniline lüliti või klaviatuuri kombinatsioon kõigi raadioühenduste välja lülitamiseks;
* korpuse värv neutraalne, tonaalsus tume (must, tumehall, hall, metallik)
* aku ei tohi olla sülearvuti korpusest väljaulatuv;
* Arvuti korpusest ei tohi olla eemale ulatuvaid liideseid (va lubatud adapterite puhul)
 |
| Kaal | Kuni 1,5kg |
| Mõõdud | sügavus mitte rohkem kui 216 mm, laius mitte rohkem kui 325 mm ja kõrgus mitte rohkem kui 22 mm |
| Aku | Vähemalt 6 tundi (pakutava põhiakuga) |
| Toiteplokk | Sülearvutiga tuleb kaasa ka toiteplokk |
| Tarkvara (operatsioonisüsteem) | Installeeritud Windows 11 Professional OEM litsentsiga |

1. **Garantii**

## Samasuguste asjade garantiitingimused on ühesugused kogu garantii piirkonna ulatuses. Garantiitööde teostamise piirkonnaks on Eesti.

## Garantiiga seotud või hõlmatud töid (garantiitöid) teostatakse samadel tingimustel kogu garantii piirkonnas.

## Garantii, garantiitööde või nende käigus asendatavate asjade või osutatavate teenuste eest eraldi või täiendavalt tasu ei maksta.

## Garantiiperioodi kestus on 36 (kolmkümmend kuus) kuud vastavalt liisinguperioodi kestusele. Garantiiperiood hakkab kulgema alates asja vastuvõtmisest hankija poolt ning garantii peab kehtima ka pärast rendiperioodi lõppu kuni asjad on hankija poolt tagastatud.

## Garantii alla lähevad lisaks sülearvutile ka kõik lisaseadmed ja –komponendid.

## Garantiiperioodi jooksul peab olema tagatud aku mahtuvus normaalsetel kasutustingimustel vähemalt 60% uue aku mahtuvusest, vastasel juhul tuleb pakkujal aku garantiikorras välja vahetada. Hankija ei kontrolli antud punkti vastavust hankes, vaid pöördub garantiijuhtumiga vajadusel pakkuja poole vea ilmnemisel.

## Garantii peab olema antud tootja poolt ehk pakkuja peab andma pakutud toodetele tootjagarantii. Antud hanke raames tähendab tootja garantii tootja kinnitust pakutud toodete garantiitööde teostamise kohta kõikide tootja kinnitatud partnerite (tootja esinduste, müüjate) juures, olenemata asjaolust, et kinnitatud partner ei pruugi olla antud hankes pakkuja. Tootjagarantiid saab esitada ainult tootja. Tootjana käsitleb hankija juriidilist isikut, kes valmistab pakkumuses esitatud tooteid, sh ka isikut, kes komplekteerib toote teise tootja asja/teiste tootjate asjade erinevatest komponentidest ning omab õigust turustada valminud toodet enda kaubamärgi all.

## Hankijal peab olema võimalik sülearvuti garantiiperioodi kestust kontrollida tootja veebilehelt. Lisaks esitab pakkuja pakutava sülearvuti kohta tootjapoolse garantii kinnituse, kus kinnitatakse tootjagarantii olemasolu tehnilises kirjelduses välja toodud ulatuses.

## Tõrkega asja täieliku töövõime taastamise või samasuguse tõrkevaba asjaga asendamise tähtaeg on kuni 2 (kaks) tööpäeva alates tõrketeate saamisest.

## Garantii tagab hankija jaoks tasuta sülearvuti BIOSe ja draiverite tarkvarauuendused kogu garantiiperioodi jooksul. Kõik sülearvuti ja selle komponentide draiverid, BIOSed või UEFId ning nende uuendused ja parandused peavad olema hankijatele kättesaadavad sülearvuti tootja kodulehelt.

## Kui asja komponentides esineb garantiiperioodil tõrkeid rohkem kui kolm korda, asendatakse asi tervikuna teise samasuguse tõrkevaba asjaga.

## Kui vähemalt 25%‐l (koguseliselt) Lepingus märgitud sülearvutitel esineb tõrge, on Hankijal õigus nõuda kõigi hankelepingus märgitud asjade korraga ümbervahetamist 20 tööpäeva jooksul.

1. **Kohaletoomine**

## Iga asi tuuakse selle eest eraldi tasu maksmata kohale ja antakse üle hankija määratud kohas Saue vallas, tarkvara ning lisaseadmed antakse üle samaaegselt sülearvutiga.

## Samaaegselt üle antavate asjade nimekiri ja üleandmise kohad sätestatakse hankelepingus või tellimuses.

* 1. Peale asjade kohaletoomist edastatakse hankijale elektrooniliselt andmed iga üleantava sülearvuti (va nende juurde kuuluvad tarkvara ja lisaseadmed) kohta elektrooniliselt.
		1. Edastatavad andmed on: Sülearvuti mudel koos seerianumbriga.
	2. Pakkuja peab asjad tarnima 2 nädala jooksul pärast hankelepingu sõlmimist.
1. **Nõuded pakkujale**
	1. Pakkujal ei tohi esineda riigihangete seaduse § 95 lõike 1 punktis 4 (maksuvõlg) ega lõike 4 punktides 8 ja 9 (eelnevate lepingute rikkumine ja valeandmete esitamine) sätestatud kõrvaldamise aluseid.
	2. Pakkuja peab olema registreeritud äriregistris. Hankija kontrollib pakkuja registreeritust äriregistri (<https://ariregister.rik.ee>) kaudu.
2. **Pakkumuse esitamise tingimused**
	1. Pakkujal tuleb esitada pakkumus kasutades Lisa 2 Pakkumuse tabelit.
	2. Pakkumus tuleb esitada hiljemalt **30.01.2024 kell 10.00** e-posti aadressile katlin@sauevald.ee.
3. **Pakkumuste hindamine**
	1. Pakkumuste hindamise kriteeriumiks on madalaim hind. Edukaks tunnistatakse vastav pakkumus, mis on madalaima kogumaksumusega (koos käibemaksuga).
4. **Hankemenetluse läbiviimise tingimused**
	1. Pakkujad võivad küsida selgitusi hankedokumentide sisu kohta ainult kirjalikult e-posti teel.
	2. Hankija vastused esitatud küsimustele saadetakse kirjalikult e-posti teel samaaegselt kõigile teadaolevatele pakkumise esitamisest huvitatud isikutele.
	3. Kui huvitatud isik avastab pakkumuse ettevalmistamise käigus hankedokumentides vigu, vasturääkivusi või ebatäpsusi, siis on ta kohustatud sellest koheselt kirjalikult informeerima hankija kontaktisikut.
	4. Hankijal on õigus esitada pakkujatele küsimusi ning paluda pakkujatel täpsustada pakkumuste andmeid. Kui pakkuja jätab hankija küsimusele vastamata või ei vasta sisuliselt, siis on hankijal õigus pakkuja hankemenetlusest kõrvaldada ning menetluses pakkuja pakkumist mitte arvestada.
	5. Hankija võib pidada pakkujatega läbirääkimisi pakkumuse hinna ja sisu osas ning anda kõigile pakkujatele võrdselt võimaluse esitata uus täpsustatud pakkumus hankija nimetatud tingimuste osas hankija määratud tähtajaks.
	6. Pärast hankemenetluse tulemuste kinnitamist edastab hankija kõigile pakkujatele info hankemenetluse tulemuse kohta (eduka pakkuja nimi ja edukaks tunnistamise põhjendus).
	7. Hankija teavitab hankemenetluse tulemustest kõiki pakkumuse esitanud pakkujaid e-kirja teel.
	8. Hankijal on õigus põhjendatud vajadusel tunnistada igal hetkel riigihanke menetluse jooksul enne hankelepingu sõlmimist menetlus kehtetuks.
5. **Hankelepingu sõlmimine ja tingimused**
	1. Eduka pakkujaga sõlmitakse hankeleping käesolevale dokumendile lisatud tingimustel.
	2. Hankija ei tee ettemaksu. Töö eest tasumine toimub e-arve alusel pärast objekti üleandmist. Arve tuleb esitada Saue Vallavalitsusele läbi e-arvete süsteemi. Arve tasumise tähtaeg vähemalt 14 kalendripäeva.
6. **Alusdokumendi lisad**
	1. Lisa 1 – Pakkumuse tabel;
	2. Lisa 2 – Hankelepingu projekt